CELEX: C2006/190/50
Language: sk
Date: 2006-08-12 00:00:00
Title: Vec T-165/06: Žaloba podaná 19. júna 2006 – Fiorucci/ÚHVT – EDWIN (slovná ochranná známka Elio Fiorucci )

12.8.2006   
            
            
               SK
            
            
               Úradný vestník Európskej únie
            
            
               C 190/27
            
         Žaloba podaná 19. júna 2006 – Fiorucci/ÚHVT – EDWIN (slovná ochranná známka „Elio Fiorucci“)
   (Vec T-165/06)
   (2006/C 190/50)
   Jazyk žaloby: taliančina
   Účastníci konania
   
      Žalobca: Elio Fiorucci (v zastúpení: Adriano Vanzetti, Giulio Sironi a Francesco Rossi, avvocati)
   
      Žalovaný: Úrad pre harmonizáciu vnútorného trhu (ochranné známky a vzory) (ÚHVT)
   
      Ďalší účastník konania pred odvolacím senátom: EDWIN CO. LTD
   Návrhy žalobcu
   
               —
            
            
               zrušiť rozhodnutie prvého odvolacieho senátu ÚHVT zo 6. apríla 2006 vydaného v konaní R 238/2005-1 a vyhlásiť za neplatnú ochrannú známku č. 000709006 „Elio Fiorucci“, ktorej prihláška bola podaná 23. decembra 1997 a ktorá bola zapísaná 6. apríla 1999, alebo, subsidiárne, vyhlásiť, že uvedenej ochrannej známke uplynula ochranná lehota,
            
         
               —
            
            
               zaviazať žalovaného na náhradu trov konania.
            
         Žalobné dôvody a hlavné tvrdenia
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: slovná ochranná známka „Elio Fiorucci“ (prihláška č. 709 006 pre výrobky patriace do tried 3, 18 a 25).
   
      Majiteľ ochrannej známky Spoločenstva: EDWIN CO. LTD.
   
      Účastník, ktorý sa domáha vyhlásenia neplatnosti: žalobca.
   
      Práva z ochrannej známky účastníka, ktorý sa domáha vyhlásenia neplatnosti: právo na používanie svojho mena.
   
      Rozhodnutie výmazového oddelenia: vyhovenie návrhu na neplatnosť.
   
      Rozhodnutie odvolacieho senátu: vyhovenie žalobe a zamietnutie návrhu na neplatnosť.
   
      Dôvody žaloby: porušenie článkov 52 ods. 2 písm. a), článku 12 písm. a) a článku 50 ods. 1 písm. c) nariadenia Rady (ES) č. 40/94 z 20. decembra 1993 o ochrannej známke spoločenstva vo svetle príslušných ustanovení článku 8 ods. 3, článku 21 ods. 1 písm. a) a článku 26 ods. 1 písm. b) talianskeho Codice della Proprietà Industriale (zákon o priemyselnom vlastníctve).